ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2000 අංක 44 දරන ශ්‍රී ලංකා වාණිජ
සමථ මධ්‍යස්ථානය පනත

(සහතිකය සටහන් කළේ 2000 අගෝස්තු මස 09 වන දින]
ආණ්ඩුවේ නියමය පරිදි මුද්‍රණය කරන ලදී.

2000 අගෝස්තු මස 11 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී.

2000 අංක 44 දරන ශ්‍රී ලංකා වාණිජ
සමථ මධ්‍යස්ථානය පනත

ශ්‍රී ලංකා වාණිජ සමථ මධ්‍යස්ථානය පිහිටුවීම සඳහා ද; ඒ හා
සම්බන්ධ හා ඊට ආනුෂංගික කරුණු සඳහා ද විධිවිධාන
සැලැස්වීම සඳහා වූ පනතකි.

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව
විසින් මෙසේ පනවනු ලැබේ :-

1. මේ පනත 2000 අංක 44 දරන ශ්‍රී ලංකා වාණිජ සමථ
මධ්‍යස්ථානය පනත යනුවෙන් හඳුන්වනු ලබන අතර, ගැසට් ක්‍රියාත්මක වීමේ
පත්‍රයේ පළ කරනු ලබන නියමයක් මගින් අමාත්‍යවරයා විසින්
නියම කරනු ලබන දිනයක දී එය ක්‍රියාත්මක විය යුතු ය.

1 වන කොටස
ශ්‍රී ලංකා වාණිජ සමථ මධ්‍යස්ථානය සමථ මධ්‍යස්ථානය
පිහිටුවීම.

2. (1) (මෙහි මින් මතු “මධ්‍යස්ථානය” යනුවෙන් සඳහන් ශ්‍රී ලංකා වාණිජ
කරනු ලබන) ශ්‍රී ලංකා වාණිජ සමථ මධ්‍යස්ථානය යනුවෙන්
හඳුන්වනු ලබන්නා වූ මධ්‍යස්ථානයක් පිහිටුවනු ලැබිය යුතු ය.
(2) මධ්‍යස්ථානය, (1) වන උපවගන්තියෙන් ඊට දී ඇති
නාමයෙන් අවිච්ඡින්න පැවැත්මක් හා පොදු මුද්‍රාවක් ඇති
සංස්ථාවක් විය යුතු අතර, ඒ නාමයෙන් එය විසින් නඩු පැවරීම ද,
එයට විරුද්ධව නඩු පවරනු ලැබීම ද කරනු ලැබිය හැකි ය.

(3) මධ්‍යස්ථානයේ ප්‍රධාන කාර්යාලය කොළඹ තිබිය යුතු ය.
මධ්‍යස්ථානයේ කළමනාකරණ මණ්ඩලය විසින් සුදුසු යයි තීරණය
කරනු ලැබිය හැකි ශාඛා කාර්යාල සංඛ්‍යාවක් ශ්‍රී ලංකාව තුළ
කොළඹින් පිට ස්ථානවල පිහිටුවනු ලැබිය හැකි ය.

පහත සඳහන් කර්තව්‍ය මධ්‍යස්ථානයේ කර්තව්‍ය
වන්නේ ය:-

(අ) වාණිජ ආරාවුල් විසඳීම හා බේරුම් කිරීම සඳහා,
සමථ කිරීම හා සමගි කිරීම පුළුල් ලෙස පිළිගැනීම
ප්‍රවර්ධනය කිරීම ;

(ආ) සමථ කිරීම සහ සමගි කිරීම මගින් වාණිජ ආරාවුල්
විසඳා ගැනීම සඳහා පාර්ශ්වයන් දිරි ගැන්වීම ;
(ඇ) සමථ කිරීම සහ සමගි කිරීම මගින්,−

(i) වාණිජ ආරාවුල් බේරුම් කිරිම ;
(ii) වාණිජ කාරණාවල දී පාර්ශ්වකරුවන් අතර
පැනනගින මතභේදයන් තුරන් කිරීම,

සඳහා නඩු කටයුතු පැවැත්වීම සහ ඵහි ලා පහසුකම් සැලසීම.
4. මධ්‍යස්ථානයට පහත සඳහන් බලතල ඇත්තේය :-
(අ) යම් නිශ්චල හා චංචල යන දෙවර්ගයේ ම දේපළ
අත්කර ගැනීම හා දැරීම සහ ඒ දේපළ ඔඩපනය
කිරීම හෝ විකිණීම, උකස් කිරීම, බදු දීම හෝ කුලියට
දීම, හුවමාරු කිරීම හෝ අන්‍යාකාරයකින් බැහැර
කිරීම ;

(ආ) ශ්‍රී ලංකාව තුළ හෝ ඉන් පිටත සිටින තැනැත්තන්ගෙන්
හෝ පුද්ගල මණ්ඩලවලින් ප්‍රදාන, ත්‍යාග හෝ පරිත්‍යාග
භාරගැනීම ;

(ඇ) මධ්‍යස්ථානයේ කර්තව්‍ය ඉටු කිරීමේ කාර්ය සඳහා
අවශ්‍ය සියලු කොන්ත්‍රාත්වලට සහ ගිවිසුම්වලට ඇතුළත්
වී ඒවා ක්‍රියාත්මක කිරීම ;

(ඈ) ස්වකීය කර්තව්‍ය ඉටු කිරීම සඳහා අවශ්‍ය විය හැකි
නිලධරයන් සහ සේවකයන් පත් කිරීම සහ එකී
නිලධරයන් සහ සේවකයන් විෂයෙහි විනය පාලනය
කිරීම, සහ ඔවුන් සේවයෙන් පහකිරීම ;

(ඉ) එම නිලධරයන් හා සේවකයන් හට ගෙවිය යුතු
පාරිශ්‍රමික හා ඔවුන්ගේ සේවා කොන්දේසි සහ නියමයන්
නිශ්චය කිරීම;

(ඊ) මධ්‍යස්ථානය විසින් සපයනු ලබන සේවා සහ පහසුකම්
සඳහා ගාස්තු අය කිරීම ;
(උ) ඇප ඇතිව හෝ නැතිව මුදල් ණයට ගැනීම හෝ මුදල්
උපයා ගැනීම ;

(ඌ) බැංකු ගිණුම් විවෘත කිරීම, පවත්වා ගෙන යාම සහ
වසා දැමීම ;
(එ) ස්වකීය කර්තව්‍ය ඉටු කිරීම සඳහා පුහුණු පාඨමාලා
සහ වැඩ මුළු පැවැත්වීම ;

(ඒ) මුදල් විෂයය භාර අමාත්‍යවරයාගේ එකඟත්වය ඇතිව
අමාත්‍යවරයා විසින් අනුමත කරනු ලැබිය හැකි
සුරැකුම්පත්වල, ප්‍රයෝජනයට නොගත් මුදල් ආයෝජනය
කිරීම ; සහ

(ඔ) ස්වකීය කර්තව්‍ය නිසි පරිදි ඉටු කිරීම සඳහා අවශ්‍ය
විය හැකි හෝ ආනුෂංගික වන වෙනත් සියලු ක්‍රියා
කිරීම.

5. (1) මධ්‍යස්ථානයේ කටයුතු පරිපාලනය සහ
කළමනාකරණය කිරීම අමාත්‍යවරයා විසින් පත් කරනු ලබන
පහත සඳහන් සාමාජිකයන්ගෙන් සමන්විත වන්නා වූ (මෙහි
මින් මතු “මණ්ඩලය” යනුවෙන් සඳහන් කරනු ලබන)
කළමනාකරණ මණ්ඩලයක් වෙත පවරනු ලැබිය යුතු ය:-

(අ) (289 වන අධිකාරය වූ ) වාණිජ මණ්ඩල ආඥාපනත
මගින් සංස්ථාපනය කරනු ලැබූ, ලංකා වාණිජ මණ්ඩලය
විසින් නම් කරන ලද එක් සාමාජිකයකු ;

(ආ) ශ්‍රී ලංකා ජාතික වාණිජ මණ්ඩලය විසින් නම් කරනු
ලබන එක් සාමාජිකයකු ;

(ඇ) ශ්‍රී ලංකා වාණිජ සහ කර්මාන්ත මණ්ඩල සම්මේලනය
විසින් නම් කරනු ලබන එක් සාමාජිකයකු ;

(ඈ) 1969 අංක 10 දරන ලංකා ජාතික කර්මාන්ත මණ්ඩලය
විසින් සංස්ථාගත කරනු ලැබූ, ලංකා ජාතික කර්මාන්ත
මණ්ඩලය විසින් නම් කරනු ලබන එක් සාමාජිකයකු ;
(ඉ) අධිකරණ විෂයය භාර අමාත්‍යවරයා විසින් නම් කරනු
ලබන එක් සාමාජිකයකු.

(2) තත්කාර්යය සඳහා අමාත්‍යවරයා අමතා යවනු ලබන
ලිපියක් මගින් මණ්ඩලයේ සාමාජිකයකුට කවර හෝ අවස්ථාවක
සිය ධුරයෙන් ඉල්ලා අස්විය හැකි ය.

(3) අමාත්‍යවරයා විසින් හේතු දක්වා මණ්ඩලයේ සාමාජිකයකු
ධුරයෙන් ඉවත් කරනු ලැබිය හැකි ය.

(4) මණ්ඩලයේ සාමාජිකයකු මියගිය, ඉල්ලා අස්වූ හෝ
ධුරයෙන් ඉවත් කරනු ලැබූ අවස්ථාවක, අමාත්‍යවරයා විසින්
(1) වන උපවගන්තියේ විධිවිධාන සැලකිල්ලට ගනිමින් ඔහු
හෝ ඇය වෙනුවට වෙනත් සාමාජිකයකු පත් කරනු ලැබිය
හැකි ය.

එසේ පත් කර ගනු ලබන සාමාජිකයා ඔහු හෝ ඇය කලින්
මියගියහොත්, ධුරයෙන් ඉල්ලා අස්වුවහොත් හෝ ධුරයෙන් ඉවත්
කරනු ලැබුවහොත් මිස, ඔහු හෝ ඇය අනුප්‍රාප්තවන
හෝ සාමාජිකයාගේ ධුර කාලයෙන් ඉකුත් නොවී ඇති මුළු කාලය
සඳහා ධුරය දැරිය යුතු ය.

(5) (2) වන, (3) වන හා (4) වන උපවගන්තිවල
විධිවිධානවලට යටත්ව, මණ්ඩලයේ සාමාජිකයකුගේ ධුර කාලය
අවුරුදු තුනක් විය යුතු ය.

(6) කාලය ඉකුත් වීම නිසා ධුරය හිස් කරනු ලබන
සාමාජිකයකු නැවත පත් කර ගැනීම සඳහා සුදුසුකම්
ලබන්නේ ය.

(1) මණ්ඩලයේ සාමාජිකයන් විසින් ඔවුන් අතරින්
මණ්ඩලයේ සභාපතිවරයා තෝරා ගත යුතු ය.
(2) (මෙහි මින් මතු '' සභාපතිවරයා'' යනුවෙන් සඳහන් කරනු
ලබන) මණ්ඩලයේ සභාපතිවරයා විසින් තත්කාර්ය සඳහා
මණ්ඩලය අමතා යවනු ලබන ලිපියක් මගින් සභාපති ධුරයෙන්
ඉල්ලා අස්විය හැකි ය.

(3) මණ්ඩලය විසින්, මණ්ඩලයේ මුළු සාමාජික සංඛ්‍යාවෙන්
දෙකෙන් එකකට නොඅඩු සාමාජික සංඛ්‍යාවක් විසින් සහයෝගය
දෙනු ලබන යෝජනා සම්මතයක් මගින්, සභාපතිවරයා සභාපති
ධුරයෙන් ඉවත් කරනු ලැබිය හැකි ය.

(4) (2) වන හා (3) වන උපවගන්තිවල විධිවිධානවලට
යටත්ව සභාපතිවරයාගේ ධුර කාලය ඔහු මණ්ඩලයේ
සාමාජිකත්වය දරන කාලසීමාව විය යුත්තේ ය.

7. (1) මණ්ඩලයේ රැස්වීමක දී සභාපතිවරයා පැමිණ සිටී
නම්, ඔහු හෝ ඇය එහි මුලසුන දැරිය යුතු ය. මණ්ඩලයේ යම්
රැස්වීමකට සභාපතිවරයා පැමිණ නොසිටි විට, පැමිණ සිටින
සාමාජිකයන් විසින් ඔවුන් අතරින් සභාපතිවරයකු එම රැස්වීම
සඳහා තෝරා පත් කර ගත යුතු ය.

(2) මණ්ඩලයේ රැස්වීමක් සඳහා ගණපූරණය තිදෙනකු විය
යුතු ය.

(3) මණ්ඩලයේ රැස්වීමක දී තීරණය කරනු ලැබීමට ඇති
යම් කාරණයක් පිළිබඳව ඡන්ද සමානව ඇති අවස්ථාවක දී,
සහාපතිවරයාට හෝ ඒ රැස්වීමේ මුලසුන දරන සාමාජිකයාට
ඔහුගේ හෝ ඇයගේ ඡන්දයට අතිරේකව තීරක ඡන්දයක් තිබිය
යුතු ය.

(4) මේ වගන්තියේ ඉහතින් ම වූ විධිවිධානවලට යටත්ව
මණ්ඩලයේ රැස්වීම් පැවැත්වීම සම්බන්ධයෙන් හා එහි රැස්වීම්වල
කටයුතු කර ගෙන යාම සම්බන්ධයෙන් අනුගමනය කළ යුතු
කාර්ය පටිපාටිය මණ්ඩලය විසින් විධිමත් කර ගනු ලැබිය හැකි ය.
හෝ

8. (1) මධ්‍යස්ථානයේ මුද්‍රාව‍ෙ සභාපතිවරයාගේ
සභාපතිවරයා විසින් බලය පවරනු ලබන මධ්‍යස්ථානයේ යම්
නිලධරයකු භාරයේ තිබිය යුතු ය.

(2) මධ්‍යස්ථානයේ මුද්‍රාව, මණ්ඩලය විසින් තීරණය කරනු
ලැබිය හැකි පරිදි වෙනස් කරනු ලැබිය හැකි ය.

(3) මධ්‍යස්ථානයේ මුද්‍රාව, මණ්ඩලයේ අවසරය ඇතිව මිස
සහ මණ්ඩලයේ සභාපතිවරයා හෝ තත්කාර්ය සඳහා මණ්ඩලය
විසින් බලය පවරන ලද මණ්ඩලයේ සාමාජිකයකු ඉදිරියේ දී
හැර කිසිදු සාධන පත්‍රයකට හෝ ලේඛනයකට නොතැබිය යුතු
අතර, ඔහු හෝ ඇය තමන් පැමිණ සිටින බවට සලකුණක්
වශයෙන් ඒ ලේඛනයේ තම නම් අත්සන් කළ යුතු ය.

II වන කොටස
මුදල්

9. (1) මධ්‍යස්ථානයට ඊටම අයත් අරමුදලක් තිබිය යුතු ය.
(2) මධ්‍යස්ථානයේ අරමුදලට පහත සඳහන් මුදල් ගෙවනු
ලැබිය යුතු ය :-

(අ) මධ්‍යස්ථානයේ ප්‍රයෝජනය සඳහා පාර්ලිමේන්තුව විසින්
කලින් කල සම්මත කරනු ලැබිය හැකි සියලු මුදල් ;

(ආ) මේ පනත යටතේ ස්වකීය බලතල ක්‍රියාත්මක කිරීමේ
දී, කර්තව්‍ය කිරීමේ දී සහ කාර්ය ඉටු කිරිමේ දී
මධ්‍යස්ථානය වෙත ලැබෙන සියලු මුදල් ;

(ඇ) ණය, පරිත්‍යාග, ත්‍යාග හෝ ප්‍රදාන වශයෙන් දේශීය
හෝ විදේශීය ප්‍රභවයන්ගෙන් ලැබෙන සියලු මුදල්.

(3) මධ්‍යස්ථානයේ බලතල ක්‍රියාත්මක කිරීමේ දී සහ කාර්ය
සහ කර්තව්‍ය ඉටු කිරීමේ දී මණ්ඩලය විසින් දරන ලද යම්
වියදමක් පියවීම සඳහා අවශ්‍ය විය හැකි සියලු මුදල්,
මධ්‍යස්ථානයේ අරමුදලින් ගෙවනු ලැබිය යුතු ය.

10. (1) මධ්‍යස්ථානයේ ආදායම සහ වියදම; වත්කම් හා
බැරකම් සහ වෙනත් සියලු ම ගණුදෙනු සම්බන්ධයෙන් නිසි
ගිණුම් තැබීමට මණ්ඩලය විසින් කටයුතු සැලැස්විය යුතු ය.

(2) මධ්‍යස්ථානයේ ගිණුම් විගණනය සම්බන්ධයෙන් ආණ්ඩුක්‍රම
ව්‍යවස්ථාවේ 154 වන ව්‍යවස්ථාවේ විධිවිධාන අදාළ විය
යුතු ය.

11. මධ්‍යස්ථානයේ මුදල් වර්ෂය, ලිත් වර්ෂය විය යුතු ය.

III වන කොටස
පොදු විධිවිධාන

12. (1) මේ පනතේ ප්‍රතිපත්ති සහ විධිවිධාන බලාත්මක
කිරිමේ කාර්ය සඳහා මණ්ඩලය විසින් රීති සාදනු ලැබිය
හැකි ය.

(2) (1) වන උපවගන්තිය මගින් මණ්ඩලය වෙත පවරා ඇති
බලතලවල ව්‍යාප්තියට හානියක් නොමැතිව, මණ්ඩලය විසින්
පහත දැක්වෙන සියලු ම කරුණු හෝ ඉන් යම් කරුණක්
සම්බන්ධයෙන් රීති සාදනු ලැබිය හැකි ය :-
(අ) සමථ කිරීම සහ සමගි කිරීම මගින් වාණිජ ආරාවුල්
විසඳීම සඳහා මධ්‍යස්ථානය වෙත ඉල්ලුම්පත්‍ර ඉදිරිපත්
කිරීමේ ආකෘතිය සහ ආකාරය ;

(ආ) සමථ කිරීම සහ සමගි කිරිම මගින් වාණිජ ආරාවුල්
විසඳීම සඳහා අනුගමනය කළ යුතු කාර්ය පටිපාටිය ;
(ඇ) සමථ කිරිම සහ සමගි කිරීම මගින් වාණිජ ආරාවුල්
විසඳීම සඳහා පත් කරනු ලබන සමථකරුවන් සඳහා
වූ චර්යා පද්ධතිය ;

(ඈ) සමථ කිරීම සහ සමගි කිරීම මගින් වාණිජ ආරාවුල්
විසඳීම සඳහා වූ නඩු කටයුතු සම්බන්ධයෙන් ගෙවිය
යුතු ගාස්තු.

(3) මේ වගන්තිය යටතේ සාදන ලද රීතියක්, අමාත්‍යවරයා
විසින් අනුමත කොට එකී අනුමත කිරීම පිළිබඳ දැන්වීම ගැසට්
පත්‍රයේ පළ කරන තුරු බලාත්මක නොවිය යුතු ය.

13. (1) මේ පනත යටතේ හෝ මණ්ඩලයේ විධානය මත,
මණ්ඩලයේ යම් සාමාජිකයකු හෝ මධ්‍යස්ථානයේ නිලධරයකු
හෝ සේවකයකු විසින් සද්භාවයෙන් කරන ලද යම් ක්‍රියාවක්
සම්බන්ධයෙන් මණ්ඩලයේ ඵ් සාමාජිකයාට හෝ මධ්‍යස්ථානයේ
නිලධරයාට හෝ සේවකයාට විරුද්ධව කිසිම සිවිල් හෝ අපරාධ
නඩුවක් පවරනු නොලැබිය යුතු ය.

(2) මධ්‍යස්ථානයට විරුද්ධව යම් අධිකරණයක් ඉදිරියේ පවරනු
ලැබූ යම් සිවිල් හෝ අපරාධ නඩුවක දී මධ්‍යස්ථානය විසින්
දරන ලද යම් වියදමක්, මධ්‍යස්ථානයේ අරමුදලින් ගෙවනු ලැබිය
යුතු අතර, එවැනි සිවිල් හෝ අපරාධ නඩුවක දී මධ්‍යස්ථානයට
ගෙවනු ලැබූ හෝ මධ්‍යස්ථානය විසින් අයකර ගනු ලැබූ යම්
නඩු ගාස්තු මධ්‍යස්ථානයේ අරමුදලට බැර කරනු ලැබිය යුතු ය.

(3) (1) වන උපවගන්තියේ සඳහන් පරිදි එවැනි යම්
තැනැත්තකු විසින්, මේ පනත යටතේ හෝ මණ්ඩලයේ විධානය
මත කරන ලද යම් ක්‍රියාවක් සම්බන්ධයෙන් ඒ තැනැත්තාට
විරුද්ධව යම් අධිකරණයක් ඉදිරියේ දී පවරන ලද සිවිල් හෝ
අපරාධ නඩුවක දී ඒ තැනැත්තා විසින් දරන ලද යම් වියදමක්,
ඒ ක්‍රියාව සද්භාවයෙන් කරන ලදැයි අධිකරණය තීරණය කරන්නේ
නම්, ඒ වියදම ඔහු විසින් ඒ සිවිල් හෝ අපරාධ නඩුවේ දී
අයකර ගනු ලැබූවේ නම් මිස, මධ්‍යස්ථානයේ අරමුදලින් ගෙවනු
ලැබිය යුතු ය.

14. මණ්ඩලයේ සියලු සාමාජිකයන් සහ මධ්‍යස්ථානයේ සියලු
නිලධරයන් සහ සේවකයන් දණ්ඩ නීති සංග්‍රහයේ අර්ථානුකූලව
සහ එහි කාර්ය සඳහා රජයේ සේවකයන් ලෙස සලකනු ලැබිය
යුතු ය.

15. මධ්‍යස්ථානය, අල්ලස් පනතේ අර්ථානුකූලව
උපලේඛනගත ආයතනයක් ලෙස සලකනු ලැබිය යුතු අතර, ඒ
පනතේ විධිවිධාන ඒ අනුව තේරුම් ගනු ලැබිය යුතු ය.
16. (1) යම් නඩු නිමිත්තක් සම්බන්ධයෙන් කාලාවරෝධ
කාලසීමාව ගණනය කිරීමේ දී-

(අ) නඩු නිමිත්ත සංයුක්ත වන වාණිජ ආරාවුල, සමථ
කිරීම සහ සමගි කිරීම මගින් විසඳා ගැනීම සඳහා
මධ්‍යස්ථානය වෙත ඉදිරිපත් කරන ලද්දේ යම් දිනයක
ද ඵ් දිනයෙන් ආරම්භව ; සහ

(ආ) පාර්ශ්වකරුවන් අතර ඇතිකර ගන්නා ලද ගිවිසුමක්
අවසන් කිරීමෙන් හැර ඒ වාණිජ ආරාවුල සමථයට
පත් කිරීම සඳහා වූ නඩු කටයුතු අවසන් වන දිනයෙන්
අවසන් වන,

කාල සීමාව වෙනත් යම් ලිඛිත නීතියක පටහැනිව කුමක් සඳහන්
වුවද, සැලකිල්ලට ගනු නොලැබිය යුතු ය.

(2) යම් අධිකරණයක පවරන ලද නඩුවක දී, නඩුවට හේතු
වූ නඩු නිමිත්ත කාලාවරෝධී වී ඇද්ද යන ප්‍රශ්නය පැන නැගුන
අවස්ථාවක දී, පිළිවෙලින්,-

(අ) එම නඩු නිමිත්ත සංයුක්ත වන වාණිජ ආරාවුල
සමථ කිරීම සහ සමගි කිරීම මගින් විසඳා ගැනීම
සඳහා මධ්‍යස්ථානය වෙත ඉල්ලුම්කර ඇති දින ; සහ
(ආ) පාර්ශවකරුවන් අතර ඇති කර ගන්නා ලද ගිවිසුමක්
අවසන් විමෙන් හැර, එම වාණිජ ආරාවුල සමථ කිරීම
මගින් විසඳා ගැනීම සඳහා වූ නඩු කටයුතු අවසන්
වන දින,
නිශ්චිතව දක්වමින් මණ්ඩලයේ සභාපතිවරයා විසින් අත්සන්
කරන ලද සහතිකයක් අත්සන ඔප්පු කිරීමෙන් තොරව සාක්ෂි
වශයෙන් පිළිගත යුතු අතර, එහි සඳහන් සිද්ධිමය කරුණු
සම්බන්ධයෙන් එය සාක්ෂියක් විය යුතු ය.

17. මේ පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇතිවුවහොත්, එවිට සිංහල භාෂා පාඨය
බලපැවැත්විය යුතු ය.